אולימפ ויקטור פונדלניק

אצטדיון אולימפ ויקטור פונדלניק הוא המגרש הביתי של רוסטוב. נבנה ב-1930, ונודע בשם אצטדיון רוסטסלמאש, על שם מפעל המכונות רוסטסלמאש שבנה אותו. שיפוצים רבים נערכו באצטדיון כשהאחרון שבהם בוצע בשנת 2002, אז נהרס היציע הדרומי שבנייתו המחודשת הסתיימה בשנת 2009. בשנות ה-50 של המאה ה-20 האצטדיון היה התשיעי בגודלו בברית המועצות, אז היו בו 32,000 מושבים. האצטדיון אירח מספר קבוצות בכירות כגרמיו הברזילאית, ראפיד וינה האוסטרית, סטיאווה בוקרשט הרומנית, יובנטוס האיטלקית, גלאטסראיי הטורקית ואוסר הצרפתית. ב-16 במאי 2010 אירח האצטדיון את משחק הגמר של הגביע הרוסי בו גברה זניט סנקט פטרבורג על סיביר נובוסיבירסק בתוצאה 0–1. משחק זה היה משחק גמר הגביע הראשון אי-פעם מחוץ לאזור מוסקבה. ב-1 באפריל 2018 נערך משחק הליגה האחרון באצטדיון, במסגרתו רוסטוב אירחה את צסק"א מוסקבה במשחק במסגרת המחזור ה-24. שמות קודמים אצטדיון המפעל "רוסטסלמאש" (1930 - 1996) רוסטסלמאש (1997 - 2002) אולימפ-המאה ה-21 (2002 - 2006) אולימפ-2 (2009 - 2018) קישורים חיצוניים דף האצטדיון באתר רוסטוב